《清閟堂》
宋代·洪迈

昔闻王子猷，借宅亦种竹。
此君固可喜，人亦清不俗。
伯氏贫而癯，一饭不饱肉。
堂前自经始，护此无尽绿。
一官岁强半，余日如转烛。
待其长稚子，而已牵归毂。
何由享嘉荫，偿我志愿足。
应烦彼邦人，日报平安福。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。